Mill-ġimgħa li għaddiet ‘l hawn din il-buttuna ġiet installata abbord l-ajruplan il-ġdid tal-Air Malta Il-Unjin Maltija tal-Bdoti saħqet li ma kinitx infurmata mil-Linja Nazzjonali tal-Ajru li kellha l-pjan li tinstalla l-buttuna li minħabba fiha t itjira bl-ajruplan il-ġdid kellha tittardja b’disa sigħat. Il-ġimgħa li għaddiet, l-ALPA ordnat lill-bdoti membri tagħha biex ma jtajrux l-ajruplan il-ġdid tal-Air Malta għax ma kienx jinkludi buttuna li permezz tagħha, il-bdoti, ikunu jistgħu jħasru r- recording ġaladarba ma jkun inqala’ xejn waqt it-titjira. Minn dakinhar ‘l hawn din il-buttuna ġiet installata abbord l-ajruplan. Minkejja li l-Air Malta infurmat lill-ALPA li kienet ippjanat li tinstalla din il-buttuna, il-unjin saħqet  li fl-aħħar laqgħa li kellha, il-Linja Nazzjonali infurmathom li kellhom jistennew seba’ xhur biex din il-buttuna tkun installata. “L-ALPA tinnota b’sodisfazzjon li dak li kienet qed tisħaq fil-laqgħat u dak li ġie kontradett mill-AirMalta fil-pubbliku, issa sar  u li għalhekk huwa evidenti li l-ALPA kelha raġun,” tisħaq l-istqarrija. “It-titjira damet disa’ sigħat mhux minħabba l-ALPA” L-ALPA saħqet ukoll li mhux minnu li d-dewmien ta’ disa’ sigħat fit-titjira kien minħabba l-azzjoni industrijali. Skont il-unjin, l-ajruplan il-ġdid żviluppatlu ħsara teknika serja tant li l-ajruplan kellu jdur lura lejn Malta biex jissewwa. Intant, l-ALPA rtirat l-azzjoni industrijali